o
KÄÄNNEKOHTA
Tervetuloa Käännekohta-ohjelmaan.
Minä olen Muyiwa.
Huomio kaikki 60-70-luvun musiikin fanit.
Pääsette aikamatkalle Billy Davies Juniorin ja Marilyn McCoon kanssa.
Kuulemme myös jamaikalaisen Osmond Collinsin musiikkia.
Collinsia onkin jo odotettu takaisin Britannian kiertueelta.
Kauneuden sanotaan olevan pinnallista.
Ensimmäisen vieraamme kauneus ulottuu pintaa syvemmälle.
Caressa Cameron on vuoden 2010 Miss Amerikka.
Hän on 7. afroamerikkalainen missi.
Tuottajamme keskusteli Caressan kanssa misseydestä.
SAVENVALAJAN PYÖRÄ
Caressa, tervetuloa Käännekohtaan. - Kiitos kutsusta.
Olet matkustellut paljon missivuotesi aikana.
Mistä pidät eniten työssäsi?
Pidän eniten juuri matkustelusta ja uusiin paikkoihin tutustumisesta.
Saan ainutlaatuisia tilaisuuksia tavata erilaisia ihmisiä.
Uudet maat ja uudet tuttavuudet ovat parasta misseydessä.
Mikä on ollut paras kohdemaa? - Havaiji oli hieno paikka.
Oli kylmä helmikuu, mutta Havaijilla sain esimakua kesästä.
Kuulostaa hienolta.
Saarnaajan kirjassa sanotaan, että kaikella on aikansa.
Sinä kilpailit kolme kertaa ennen kuin pääsit Miss Amerikka -kisaan.
Mikä piti sinut mukana?
Halusin tehdä jotain tärkeää misseyden puitteissa.
Osavaltioiden misseilläkin on omat mahdollisuutensa -
vaikuttaa paikallisiin asioihin.
Halusin toimia näissä tehtävissä niin kauan kuin pystyin.
Sain myös hyviä ystäviä.
Missikilpailuissa käyminen auttoi myös opintomaksujeni maksamisessa.
Vanhempieni ei ole tarvinnut tukea opintojani.
Jatkoin, koska tiesin pääseväni vaikuttamaan.
Olin myös varma siitä, että jos minun tulee voittaa, niin voitan.
Etkö koskaan lannistunut? - Tietenkin joskus.
Välillä sitä mietti, mitä olisi voinut tehdä paremmin.
On kuitenkin muistettava, että voittajia valitaan vain yksi.
En välttämättä tehnyt mitään väärin. Ehkä ajoitus oli väärä.
Ehkä minun piti oppia jotain.
Häviämisen kautta voi tulla paremmaksi ihmiseksi.
Kauneus on suuri osa missin työtäsi.
Nuorena sinua kuitenkin kiusattiin.
Kuinka selvisit siitä?
Teini-iässä olin omituisempi kuin muut.
Minua kiusattiin ulkonäköni takia. Minusta liikkui myös huhuja.
Minulla oli taipumus reagoida negatiivisesti, -
mutta onneksi monet ystäväni kannustivat ja neuvoivat minua.
Nuorisopastorini muistutti, millainen olen Jumalan silmissä.
Muiden mielipiteistä ei kannattanut välittää.
Tajusin, että kauneus voi olla monennäköistä ja monenmuotoista.
Jumala on tehnyt meidät kaikki ihmeellisesti, -
joten kauneutemme ei riipu muiden ihmisten estetiikantajusta.
Joidenkin mielestä minä en ole tarpeeksi kaunis missiksi.
En anna sen haitata minua, koska misseys on minulle palvelemista.
Yleisön kannattaisi keskittyä missin työhön eikä ulkonäköön.
Missikilpailut nostavat esiin kunnianhimoisia naisia, -
jotka haluavat auttaa muita.
Meidän olisi oltava ylpeitä näistä naisista, jotka ovat päättäneet -
parantaa maailmaa.
Kun riisut kruunusi ja hienot design-vaatteesi, -
mistä kauneutesi silloin kumpuaa?
Minun vahvuuteni on haluni auttaa muita.
Palveleminen on aina ollut tavoitteeni.
Tulen onnelliseksi siitä, jos voin toiminnallani auttaa muita -
ja rakentaa Jumalan valtakuntaa.
Missin työ on joskus hyvin väsyttävää ja yksinäistä.
Kun tiedän työni tarkoituksen, voin pysyä virkeänä -
enkä tunne oloani tyhjäksi.
Uskon kauneuteni ja voimani kumpuavan tarkoituksellisuudesta.
Mitä sanoisit katsojille, joita on ehkä kiusattu lapsina?
Niille, jotka eivät tunne itseään kauniiksi.
Minua helpotti ymmärtää, että minuuteni ei asu ulkonäössäni.
Jumala on antanut minulle tällaisen fyysisen ulkokuoren.
Todellinen minäni on kuoren sisällä.
Kun sydämeni on puhdas, olen kaunis.
Uudet vaatteet voivat auttaa naista tuntemaan itsensä kauniiksi.
Mutta säilyykö se tunne sitten, kun pukeutuu verkkareihin?
Kauneuden on tultava sisältä.
Usko siihen, että sinut on tehty ihmeellisesti.
Ala nähdä itsesi Jumalan tai vanhempiesi silmin.
Älä vertaa itseäsi yhteiskunnan roolimalleihin.
Ne ovat epärealistisia.
Kiitos Caressa näistä neuvoista.
Minusta kyllä näytti siltä, että missin kruunu oli tipahtaa.
Kiitos Herralle, se pysyi päässä.
Hetken kuluttua kuulemme Euroopan kärkilistoilla olevasta artistista.
... jos ei nisun jyvä putoa maahan ja kuole, niin se jää yksin; -
mutta jos se kuolee, niin se tuottaa paljon hedelmää.
Joka elämäänsä rakastaa, kadottaa sen; -
mutta joka vihaa elämäänsä tässä maailmassa, -
hän on säilyttävä sen iankaikkiseen elämään. Joh. 12:24-25
Tervetuloa takaisin Käännekohtaan.
Seuraava vieraamme ei saata olla teille ennestään tuttu.
Jamaikalainen Osmond Collins on tuottelias lauluntekijä.
Hänen 2000 lauluaan kertovat osuvasti Jumalan luonteesta.
Hän kutsuu itseään kerkeän kirjurin kynäksi psalmia 45 mukaillen.
Hänen äänensä herättää sanat eloon.
Seuraavaksi tuottaja Holly Flood haastattelee Collinsia.
OSMOND COLLINS
Kiitos siitä, että tulit ohjelmaan.
Kiitos kutsusta.
Sinä synnyit ja vietit lapsuutesi Jamaikalla.
Elämäsi muuttui 9-vuotiaana oudon kokemuksen myötä.
Kokemus oli erikoinen.
Taloomme oli luikerrellut jokin lisko.
Liskon huomattuamme tapoimme sen, mutta se ei kuollutkaan.
Yritimme tappaa sen uudelleen. Leikkasimme sen kahtia.
Osat kuitenkin yhdistyivät, ja lisko heräsi taas henkiin.
Se ei ollut normaalia.
Emme päässeet liskosta millään eroon.
Menimme äitini kanssa käymään erään uskovan luona.
Hän kertoi meille tarinan omasta lapsuudestaan.
Hän oli nähnyt enkelin.
Enkeli oli kertonut, että Herra tulee käyttämään häntä, -
ja ihmisiä tulee parantumaan.
Minusta se oli niin jännittävää, että pyysin Jumalaa -
puhumaan minullekin.
Siitä se lähti.
Siitä alkoi sinun henkilökohtainen suhteesi Jumalaan.
Kävit lukion, jonka jälkeen aloit laulaa ammattimaisesti.
Urasi alussa teit maallista musiikkia.
Silloin muutin Amerikkaan.
Tunsitko syyllisyyttä musiikistasi?
Hyvä kysymys.
En ollut varma, teinkö oikein vai väärin.
Laulaminen oli osa minua.
Lopulta siirryit maallisesta musiikista gospeliin.
Olen kuullut, että pyysit Jumalaa estämään sinua, -
jos et ollut valmis siihen.
Aloin siirtyä pois maallisen musiikin tekemisestä.
Jumala sanoi minulle, että hän halusi minun lopettavan sen.
Minä olin aika hyvä kirjoittamaan lauluja.
Olin tehnyt jo yli 2000 laulua.
En osannut tehdä hengellisiä kappaleita, vaikka kuinka yritin.
Kun Jumala puhui minulle, kerroin hänelle ongelmastani.
En voinut tehdä lauluja hänelle.
Hän käski minua soittamaan eräälle naiselle.
Aloin puhua hänelle avoimesti. En edes muista, mitä sanoin.
Keskustelun jälkeen hän sanoi, että oli juuri tekemässä itsemurhaa.
Sanani saivat hänet muuttamaan mielensä.
Puhelun jälkeen sisimmässäni syntyi laulu.
Laulu syntyi parissa minuutissa. Se yllätti minut.
Kysyin Jumalalta, mitä tapahtui.
Jumala sanoi, ettei hänen laulujaan tehdä, vaan ne saadaan.
Käsitykseni laulujen tekemisestä muuttui täysin.
En ollutkaan enää kirjoittaja, vaan kerkeän kirjurin kynä.
Panin merkille, että olet paastonnut läpi urasi.
Ensimmäinen albumisi "Ylistetty" syntyi paaston aikana.
Jouduin nyrkkitappeluun demonin kanssa.
Se oli ihan oikea fyysinen taistelu. Se tapahtui huoneessani.
Vaimoni ei huomannut mitään, vaikka kieriskelin lattialla.
Kun voitin demonin ja lojuin rättiväsyneenä lattialla, -
näin itseni ylhäältä päin, ikään kuin en olisi ollut ruumiissani.
Vieressäni näin Jumalan käden.
Hän sanoi odottaneensa, että pääsisin siihen pisteeseen.
Hän oli varannut minua varten jotain.
Hän otti käteni ja näytti minulle lauluista rakennetun vuoren.
Vuorella ei ollut kasvillisuutta. Näin vain sanoja ja musiikkia.
Hän osoitti niitä ja sanoi, että ne olivat minun laulujani.
Mikä on ollut suurin asia, mitä olet oppinut?
Se on varmasti ollut Jumalan valtavan voiman ymmärtäminen.
Kaikki on hänen hallinnassaan.
Minun ei tarvitse kantaa taakkoja, koska ne kuuluvat hänelle.
Jos asiat eivät mene suunnitelman mukaan, käännyn hänen puoleensa.
Hän on vastuussa lupauksistaan.
Kuulostaa hyvältä. Kiitos kun tulit ja tervetuloa uudelleen.
Toivottavasti.
Osmond Collins on rakas veljemme.
Katkon jälkeen kuulemme, mikä on pitkän avioliiton salaisuus.
Pysykää kanavalla.
Sen suurempaa rakkautta ei ole kenelläkään, -
kuin että hän antaa henkensä ystäväinsä edestä. Joh. 15:13
Tervetuloa takaisin Käännekohtaan.
Onnelliset avioliitot ovat harvinaisia julkkisten keskuudessa.
Laulava duo Billie Davies Jr. ja Marilyn McCoo ovat poikkeus.
Yksi heidän hiteistään voitti aviopari-Grammyn.
Tätä rakkauslaulua soitettiin yökerhoissa ja kodeissa.
Heille itselleen se on hyvin henkilökohtainen.
Marilyn ja Billy tunnetaan parhaiten 5th Dimension -bändistä.
Bändin hittibiisejä soitetaan vieläkin radiossa.
Pariskunnan ura on kestänyt yli 40 vuotta, samoin avioliitto.
Milloin 5th Dimension perustettiin? -1965.
Ensimmäinen hittilevymme voitti 4 Grammy-palkintoa.
Seuraavaa albumiamme myytiin miljoona kappaletta.
Välillä tuli vähemmän suosittu levy, ja sen jälkeen taas hitti.
Hittejä riitti. - Wedding bell blues.
Entä romanssi?
Emme rakastuneet päätä pahkaa. - Siihen meni pari vuotta.
Kumpi jahtasi kumpaa?
Olimme ystäviä. - Ystävyydestä se alkoi.
Emme katsoneet toisiamme sillä silmällä.
Ystävystyimme musiikin takia.
Yllätyittekö, kun ystävyys kehittyi romanssiksi?
Olimme hyvin läheisiä.
Sitten Marilyn alkoi... lähennellä.
Anteeksi kuinka?
Vaimosi on kuuloetäisyydellä...
Silloin huomasin hänet.
Kun ajoimme limusiinissa, änkäydyin Billin viereen istumaan.
Kurveissa sitten nojauduin Billiä vasten ikään kuin tahtomattani.
Oikeasti kurvi ei ollut niin jyrkkä.
Kun kurvi oli ohi, Marilyn nojasi edelleen.
Siitä arvasin.
Niinhän siinä vanhassa laulussakin sanotaan. "Lean on me".
Meiltä alettiin kysellä, milloin aioimme mennä naimisiin.
En nähnyt siihen syytä, koska avioerot olivat niin yleisiä.
Miksi pilata ihanaa suhdetta avioliitolla?
Kyynisyydestä huolimatta pari meni naimisiin heinäkuussa 1969.
He jatkoivat bändissä vielä vuosikymmenen ajan.
He jättivät bändin vuonna 1975.
Levytimme biisin "You don't have to be a star (to be in my show)."
Se pääsi listaykköseksi ja voitti Grammy-palkinnon.
Menestyimme, ja kaikki sujui hyvin.
Sitten tuli hiljaisempi kausi, jolloin emme päässeet listoille.
Odotimme kotona keikkoja, joita ei tullut tavanomaiseen tahtiin.
Aloin miettiä elämäni ja urani tarkoitusta.
Aloin ymmärtää, että elämästäni puuttui jotain.
Ystäväni sanoi elämäni tyhjyyden tarkoittavan sitä, -
että Herra kutsuu minua.
Ystäväni alkoi soitella joka päivä. Hän sai minut lukemaan Raamattua.
Olin valmis lukemaan Raamattua, sillä olin tutkinut uskontoja.
Yliluonnolliset ilmiöt olivat kiinnostaneet minua.
Pyysin Jeesusta elämääni.
En ymmärtänyt, mitä se tarkoitti.
Seuraavien kuukausien aikana pyysin Jeesusta elämääni -
ainakin 4-5 kertaa.
Huomasitko mitään muutosta?
Marilyn alkoi kantaa Raamattua mukanaan.
Sitä en ollut ennen nähnyt.
Olin tiennyt, että meiltä puuttui hengellinen elämä.
Kasvoin seurakunnassa.
Kun näin hänen kantavan Raamattua, tunsin oloni syylliseksi.
Minun olisi pitänyt viedä Marilyn seurakuntaan.
En kuitenkaan tehnyt niin.
Yhtenä päivänä pariskunta ajoi herätyskokouksen ohi.
Sen nimi oli "Jeesus Roxyssa". Marilyn huomasi sen ja ehdotti, -
että menisimme sinne.
Niin, olisihan kiva nähdä Jeesus.
Olimme valmiita.
Miten se vaikutti sinuun?
Tämä oli yksi niistä kerroista, kun pyysin Jeesusta elämääni.
Olin jo pyytänyt Jeesusta elämääni yhden puhelun aikana.
Ajattelin Billyn vihdoin näkevän, että olin tullut uskoon.
Nousin seisomaan alttarikutsun aikana.
Kurkkasin Billyn suuntaan ja näin, että hänkin seisoi.
Heinäkuussa 2009 pari juhli 40. hääpäiväänsä.
He tietävät avioliitosta.
Minkä neuvon antaisitte aviopareille?
Yli puolet avioliitoista päättyy eroon, jopa seurakunnissa.
Avioliittoihin kohdistuu paljon hyökkäyksiä.
Meidän piti oppia, että olemme kaksi eri ihmistä.
On tehtävä kompromisseja, vaikka tuo sana ei ole nykyään suosittu.
On opittava tekemään yhteistyötä.
Ei kannata yrittää aina voittaa.
Jotkin asiat ovat toiselle paljon tärkeämpiä.
On osattava antaa ja ottaa.
Ilman Herran apua emme olisi selvinneet ongelmistamme.
Olemme käsitelleet niitä.
Et maininnutkaan vielä suurinta ongelmaamme.
Se oli Billin alkoholiongelma.
Nyt olen ollut raittiina 23 vuotta.
En ole juonut tippaakaan alkoholia.
Melkein erosimme alkoholin takia. - Todellakin.
Kiitos Herralle, että pääsimme siitä yli.
Pariskunnalta on julkaistu uusi levy, ja he kiertävät esiintymässä.
Rohkaisuksi haluamme sanoa, että avioliitot voivat kestää -
näinkin pitkään, ja ne ovat tärkeitä yhteiskuntamme kannalta.
Pitkä avioliitto voi antaa tyydytystä ja onnellisuutta.
Kannattaa sinnitellä, sillä avioliitto paranee ajan myötä.
Naimisissa olevat korostavat sitä, että avioliitto paranee ajan myötä.
Ehkä sinun avioliittosi tuntuu kuitenkin siltä, -
että se on tullut tiensä päähän. Toivoa ei tunnu olevan enää.
Kerronpa sinulle jotain.
Saatat yrittää pitää avioliittoasi kasassa kaikin voimin.
Kuuntele näitä sanoja:
"Avioliittoa eivät pidä kasassa kahleet, -
vaan sadat pienet säikeet.
Ne ovat syntyneet vuosien varrella yhdistämään ihmisiä."
Avioliitto vaatii aikaa.
Joskus ajattelemme, että valitsimme väärän kumppanin.
"Olisinpa Garyn vaimo". "Olisinpa nainut Suzien."
Ihmisen todellinen minä paljastuu vasta kotona.
Tässä toinen mietelause.
"Oikean kumppanin löytyminen ei takaa avioliiton onnea, -
vaan sen takaa oikeaksi kumppaniksi ryhtyminen." Barnett Brickner
Haluan rohkaista sinua ryhtymään oikeaksi kumppaniksi.
Hoida suhdettasi ja sitoudu siihen.
Se toimii ajan kanssa.
Kuinka Jeesus toimii?
Hän käyttää sen ajan meidän vahvistamiseemme.
Hän käyttää sen tuodakseen ihmissuhteisiimme kauneutta.
Rukoile kanssani. Isä, kiitos, että olet aina lähelläni.
Kiitos, että vaikka en nyt ymmärrä kaikkea, -
voit tuoda minulle levon, rauhan ja ymmärryksen.
Auta minua olemaan paras puoliso kumppanilleni.
Auta minua elämäntilanteessani.
Jeesuksen nimessä. Aamen.
Jos rukoilit kanssani tai kaipaat rukousta avioliittosi puolesta, -
ota meihin yhteyttä.
Hetken päästä kuulemme Osmond Collinsin musiikkia.
Sillä niinkuin maa tuottaa kasvunsa ja niinkuin kasvitarha saa -
siemenkylvönsä versomaan, -
niin saattaa Herra, Herra versomaan vanhurskauden ja kiitoksen -
kaikkien kansojen nähden. Jes. 61:11
Tervetuloa takaisin.
Voit käydä nettisivuillamme www.TurningPointZone.com.
Tervetuloa vierailemaan myös facebook-sivuillamme.
Nyt Osmond Collins esittää kappaleen "Vastoin lakia".
Näkemiin ja Jumalan siunausta.
Asut sisälläni, kun pysyn sinussa
Rauhan Prinssi, alfa ja omega, luovutan kaikkeni sinulle
Olet saattannut ennalleen rikkinäisen lihani
Olet antanut anteeksi kaikki syntini
On vastoin lakia, kuinka otit kipuni ja maksoit hintani
Suomennos: Hanna Tischer